དེ་བཞིན་དུ་ལྷག་བསམ་རྣམ་པར་དག་པ་ཞིག་ཡོད་ནའང་ཤེས་བྱ་ཡོན་ཏན་མེད་ན།མ་ལག་རྡུམ་མའི་བུ་ཆུས་ཁྱེར་ན་བྱེད་ཐབས་མེད་པ་བཞིན་ཡོང་རྒྱུ་རེད།དངོས་གནས་དྲང་གནས་སྲོག་བློས་བཏང་བསམ་པའི་ལྷག་བསམ་ཡོད་ནའང་རྣམ་དཔྱོད་ཀྱི་ཤེས་ཡོན་མེད་ན་བྱེད་ཐབས་གང་ཡང་ཡོད་པ་མ་རེད།ང་རང་ཚོ་བོད་པ་ཕལ་ཆེ་བ་ལ་རང་བཞིན་གྱིས་ལྷག་བསམ་ཞིག་ཡོད་པ་རེད།ཞེན་ཁོག་དང་ལྷག་བསམ་འདྲེས་མ་ཞིག་ཡོད་པ་རེད།དེའི་ཐོག་ལ་ཤེས་བྱ་ཡོན་ཏན་གྱི་ལག་མ་ཐོགས་པ་ཞིག་དགོས་རྒྱུ་དེ་གལ་ཆེན་པོ་ཆགས་ཡོད་སྟབས།བོད་པའི་ཤེས་ཡོན་ཡར་རྒྱས་གཏོང་རྒྱུ་འདི་ཤིན་ཏུ་གལ་ཆེན་པོ་རེད།